Mahamat Idriss (ne Koundja Ouya, an haife shi a ranar 17 ga watan Yulin 1942 - ya rasu 3 ga watan Oktoban 1987) ya kasance ɗan wasan tsalle na ƙasar Chadi. An haife shi ne a Fort-Lamy, Chadi, French Equatorial Africa. Kafin samun yancin Chadi a ranar 11 ga watan Agustan shekarar 1960 ya wakilci Faransa, inda ya lashe gasar French National Championship a shekarar 1960 da 1961. Ya kuma zama na goma sha biyu a wasannin Olympics na 1960 yayin da yake wakiltar Faransa. Ga Chadi ya zama na tara a wasannin Olympic na 1964 . A kan Track and Field News cikin jerin zakarun wasannin tsalle da ake fitarwa shekara-shekara sunan Idriss ya fito a matsayin na tara a duniya cikin shekarar 1961, na goma a 1964 har wayau kuma dai na takwas a 1966. Tsalle mafi tsawo na kansa da ya taɓa yi ya kasance mai tazarar mita 2.17, wanda ya samu damar yi a watan Afrilu 1966 a Fort-Lamy . Wannan har wayau wannan wata gagarumar nasara ce kuma abin tarihi ga Chadi, kodayake ya yi daidai da Paul Ngadjadoum da Mathias Ngadjadoum a shekarun 1993 da 1996 bi da bi.